37. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 132 της 4/16 Φεβρ. 1981 (ΦΕΚ Α΄ 40) Περί εγκρίσεως και θέσεως εις εφαρμογήν Κανονισμού "περί του αριθμού των προωστηρίων μηχανών και ελικοφόρων αξόνων των δηζελοκινήτων επιβατηγών πλοίων". Έχοντες υπ' όψει: 1.Τα άρθρ. 32 και 36 του Ν.Δ. 187/73 "περί Κώδικος Δημοσίου Ναυτικού Δικαίου". 2.Τας από 4.9.1980 και 16.10.1980 γνωμοδοτήσεις του Συμβουλίου Εμπορικού Ναυτικού. 3.Την υπ' αριθ. 1277 από 9ης Δεκ. 1980 γνωμοδότησιν του Συμβουλίου Επικρατείας, προτάσει του επί της Εμπορικής Ναυτιλίας Υπουργού απεφασίσαμεν: Κύρωσις Άρθρον Πρώτον.-Κυρούται και τίθεται εις εφαρμογήν ο κατωτέρω παρατιθέμενος Κανονισμός "περί του αριθμού των προωστηρίων μηχανών και ελικοφόρων αξόνων των δηζελοκινήτων επιβατηγών πλοίων", έχων ούτως: ΚΑΝΟΝΙΣΜΟΣ "Περί του αριθμού των προωστηρίων μηχανών και ελικοφόρων αξόνων των δηζελοκινήτων επιβατηγών πλοίων". Έννοιαι - Ορισμοί Άρθρον Δεύτερον.-Από της ενάρξεως ισχύος του δια του παρόντος κυρουμένου Κανονισμού καταργούνται: α)Ο δια του Β.Δ/τος υπ' αριθ. 350/1966 (ΦΕΚ 95Α΄/1966) κυρωθείς Κανονισμός "περί του αριθμού των μηχανών δηζελοκινήτων επιβατηγών πλοίων". β)Ο δια του Β.Δ/τος υπ' αριθ. 550/1968 (ΦΕΚ 184 Α/1968) κυρωθείς Κανονισμός "περί εγκρίσεως και θέσεως εις εφαρμογήν Κανονισμού" περί τροποποιήσεως του υπ' αριθ. 350/1966 Β.Δ/τος εγκριθέντος Κανονισμού "περί του αριθμού των μηχανών δηζελοκινήτων επιβατηγών πλοίων". 19.Γ.α.37 Ασφάλεια ανθρώπινης ζωής στη θάλασσα Άρθρ.1.-1.Αι διατάξεις του παρόντος Κανονισμού εφαρμόζονται επί παντός ελληνικού επιβατηγού πλοίου κινουμένου δια μηχανών εσωτερικής καύσεως. 2.Κατά τον παρόντα Κανονισμόν νοείται: α)Επιβατηγόν πλοίον: Το πλοίον το οποίον  μεταφέρει άνω των  δώδεκα επιβατών. β)Νέον πλοίον: Το επιβατηγόν πλοίον το οποίον θα νηολογηθεί  μετά την ισχύν του  παρόντος Κανονισμού. γ)Υπάρχον πλοίον: Το επιβατηγόν πλοίον το  οποίον δεν είναι νέον. δ)Τουριστικόν πλοίον: Το θεωρούμενον ως  τοιούτον εκ των διατάξεων του εκάστοτε ισχύοντος ειδικού Κανονισμού. 3.Οι λοιποί ορισμοί και διακρίσεις αι οποίαι αναφέρονται εις τα επόμενα άρθρα ταυτίζονται προς τους ορισμούς και τας διακρίσεις της Διεθνούς Συμβάσεως "περί ασφαλείας της ανθρώπινης ζωής εις την θάλασσαν" και των εθνικών κατά περίπτωσιν, ισχυόντων Κανονισμών οι οποίοι ρυθμίζουν θέματα ασφαλείας των πλοίων. Αριθμός προωστηρίων μηχανών και   ελικοφόρων αξόνων νέων δηζελοκινήτων  επιβατηγών πλοίων. Άρθρ.2.-1.Υπό την επιφύλαξιν του άρθρ. 5 όλα τα νέα επιβατηγά τα κινούμενα δια μηχανών εσωτερικής καύσεως πλοία θα φέρουν δύο τουλάχιστον προωστηρίους μηχανάς του αυτού τύπου και ισχύος, κινούσας δύο τουλάχιστον ελκοφόρους άξονας. 2.Δύναται να επιτραπή παρέκκλισις της ισχύος μεταξύ των προωστηρίων μηχανών της τάξεως ±10%. Πλοία ειδικού τύπου Άρθρ.3.-1.Δυναμικώς υποστηριζόμενα σκάφη, τουριστικά πλοία ως και έτερα πλοία δια τα οποία ισχύουν ειδικοί Κανονισμοί, θα συμμορφούνται προς τας διατάξεις των Κανονισμών αυτών. 2.α)Νέα επιβατηγά οχηματαγωγά πλοία ανεξαρτήτως μήκους, αριθμού επιβατών και εκτάσεως πλόων θα φέρουν δύο τουλάχιστον προωστηρίους μηχανάς του αυτού τύπου και της αυτής ισχύος κινούσας τουλάχιστον δύο ελικοφόρους άξονας με επιτρεπομένη παρέκκλισιν της ισχύος, μεταξύ των προωστηρίων μηχανών της τάξεως ±10%. β)Υπάρχοντα επιβατηγά οχηματαγωγά δύναται να φέρουν τον αριθμόν μηχανών τον οποίον έφερον κατά την δημοσίευσιν του παρόντος. Υπάρχοντα επιβατηγά πλοία. Άρθρ.4.-1.Υπάρχοντα επιβατηγά πλοία μη υπαγόμενα είς τινα των περιπτώσεων του άρθρ. 5, δεν εμπίπτουν εις τας διατάξεις του άρθρ. 2, εφ' όσον κατά την ημερομηνίαν δημοσιεύσεως του παρόντος Κανονισμού έφερον ως προωστήριον μέσον: α)Μίαν μόνον μηχανήν εσωτερικής καύσεως κινούσαν έναν ελικοφόρον άξονα, β)Δύο μηχανάς εσωτερικής καύσεως κινούσας έναν ελικοφόρον άξονα, γ)Μίαν μόνον μηχανήν εσωτερικής καύσεως, κινούσαν έναν ελικοφόρον άξονα, και βοηθητικήν ιστιοφορίαν, είχαν δε αναγνωρισθή ή εφοδιασθή με Π.Γ.Ε. ή Π.Α. επιβατηγού ή τουριστικού πλοίου και από του εφοδιασμού το πρώτον με Π.Γ.Ε. ή Π.Α. εξετέλουν αποκλειστικώς πλόας επιβατηγού ή τουριστικού πλοίου. Τα πλοία του παρόντος εδαφ. (γ) δεν θα εκτελούν πλόας μεγαλυτέρας κατηγορίας των πλόων τους οποίους εξετέλουν μέχρι της δημοσιεύσεως του παρόντος. Ειδικαί Διατάξεις Άρθρ.5.-1.Εις τας διατάξεις του άρθρ. 2 δεν εμπίπτουν: α)Νέα και υπάρχοντα επιβατηγά πλοία εφοδιασμένα δια μιας προωστηρίου μηχανής τα οποία κινούνται: 1)εντός λιμένων και των παραπλησίων αυτών περιοχών. (Μετά τη σελ. 220,9990(α) Σελ. 220,99901 Τεύχος 772 – Σελ. 105 Ασφάλεια ανθρώπινης ζωής στη θάλασσα 19.Γ.α.37 2)δια την μεταφοράν προσωπικού εργοστασίων και παρομοίων εγκαταστάσεων, εις απόστασιν μέχρις έξ (6) ναυτικών μιλίων. β)Νέα και υπάρχοντα Ε/Γ πλοία τα οποία είναι εφωδιασμένα δια μιας προωστηρίου μηχανής και επί πλέον διαθέτουν εφεδρικήν μηχανήν ή ιστιοφορίαν, εις τρόπον ώστε εις περίπτωσιν βλάβης της κυρίας προωστηρίου μηχανής να δύνανται κινηθούν με ταχύτητα 4 τουλάχιστον κόμβων, υπό ευνοϊκάς καιρικάς κατά περίπτωσιν συνθήκας και υπό την προϋπόθεσιν ότι: 1)παραλαμβάνουν μέχρις 25 επιβάτας, ή 2)είναι ολικού μήκους κάτω των 20 μέτρων. γ)Νέα και υπάρχοντα επιβατηγά πλοία τα οποία είναι εφωδιασμένα δια μιας προωστηρίου μηχανής και εκτελούν τοπικούς πλόας, εφ' όσον: 1)παραλαμβάνουν μέχρις 25 επιβάτας, ή 2)Είναι ολικού μήκους κάτω των 20 μέτρων. δ)Νέα και υπάρχοντα Ε/Γ πλοία, ανεξαρτήτως μήκους και αριθμού επιβατών, ειδικώς κατασκευασμένα ως ιστιοφόρα και φέροντα πλήρη ιστιοφορία, εφ' όσον: ι)χρησιμοποιούν την ιστιοφορία ως κύριον μέσον προώσεώς των, και ιι)είναι εφωδιασμένα δια μιας προωστηρίου μηχανής αναλόγου ιπποδυνάμεως η οποία να προσδίδη στο πλοίο επαρκή ταχύτητα προώσεως και εκτελέσεως των απαιτουμένων χειρισμών όταν δεν είναι αποτελεσματική η χρησιμοποίηση των ιστίων. Επιθεωρήσεις Άρθρ.6.-1.Εις ότι αφορά τα του τρόπου και χρόνου επιθεωρήσεως των προωστηρίων μηχανών, των ελικοφόρων αξόνων, των εξηρτημένων μηχανισμών, συσκευών και των λοιπών εξαρτημάτων και βοηθητικών μηχανημάτων των πλοίων, εφαρμόζονται αι διατάξεις των εκάστοτε εν ισχύι ειδικών περί των θεμάτων αυτών Κανονισμών. 2.Η επιθεώρησις των ιστών, ιστίων και εξαρτισμού αυτών, θα πραγματοποιείται δια τα καθαρώς ιστιοφόρα πλοία και έως ότου εκδοθούν ειδικοί Κανονισμοί, σύμφωνα με τους Κανονισμούς των Νηογνωμόνων και τας προδιαγραφάς των κατασκευαστών. Κυρώσεις Άρθρ.7.-Οι παραβάται του παρόντος Κανονισμού υπόκεινται εις τας κυρώσεις των διατάξεων του άρθρ. 45 του Ν.Δ. 187/73 "περί Κώδικος Δημοσίου Ναυτικού Δικαίου". Σελ. 220,99902 Τεύχος 772 - Σελ. 106 Καταργούμεναι διατάξεις 